
Išrašas

	UKMERGĖS RAJONO SAVIVALDYBĖS ADMINISTRACIJA 

	SAUGAUS EISMO  KOMISIJOS POSĖDŽIO

	PROTOKOLAS 

	

	2022 m. lapkričio 23 d. Nr. 39-6

Ukmergė 

	


Posėdis įvyko 2022 m. lapkričio 23 d 13.00–14.00val. 

Posėdžio pirmininkas – Darius Varnas, Ukmergės rajono savivaldybės administracijos direktorius.

Posėdžio sekretorė – Aida Kravcova, Ukmergės rajono savivaldybės administracijos Viešosios tvarkos ir aplinkosaugos skyriaus vyriausioji specialistė.

Posėdyje dalyvavo komisijos nariai: 
Agnė Balčiūnienė, Ukmergės rajono savivaldybės mero pavaduotoja;

Tadas Balžekas, Ukmergės rajono savivaldybės administracijos Urbanistikos ir infrastruktūros skyriaus vedėjas;

Vladas Butkus, Vilniaus apskrities VPK Ukmergės rajono PK Reagavimo skyriaus viršininkas; 
Kęstutis Jurkevičius, Ukmergės rajono savivaldybės tarybos narys;

Žilvinas Dirsė, Ukmergės miesto seniūnas;

Aidas Dutkus, Ukmergės rajono savivaldybės administracijos Viešosios tvarkos ir aplinkosaugos skyriaus vedėjas, komisijos pirmininko pavaduotojas;

Ramūnas Nanartavičius, Ukmergės rajono savivaldybės tarybos narys;

Artūras Sakalauskas, Ukmergės rajono savivaldybės administracijos Urbanistikos ir   infrastruktūros skyriaus vedėjo pavaduotojas.

Dainius Vyšniauskas, Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybos viršininkas.

Nedalyvavo:

Valdas Petronis, Ukmergės rajono savivaldybės tarybos narys. 

DARBOTVARKĖ:

1. Dėl kolektyvinio Draugystės g., Antakalnio k., Pabaisko sen., gyventojų prašymo įrengti greičio mažinimo kalnelius.

2. Dėl prašymo įrengti draudžiamuosius kelio ženklus Nr. 332 „Sustoti draudžiama“ Gedimino g., Ukmergėje, už „Fokus Pica“ picerijos.

3. Dėl Ukmergės rajono medžiotojų klubo „Miškininkas“ pirmininko prašymo inicijuoti tvoros nuo laukinių gyvūnų įrengimą kelyje Kaunas–Zarasai–Daugpilis.

4. Dėl piliečio prašymo įrengti neįgaliųjų transportui skirtą stovėjimo vietą prie daugiabučio namo.

5. Dėl kelio ženklų įrengimo Deltuvėlės k., Pabaisko sen., Ukmergės r. 

6. Dėl Lyduokių seniūnijos seniūno prašymo perkelti kelio ženklus, žyminčius Lentvorų k. ribas.

7. Dėl prašymo drausti automobilių statymą aikštelėje Gruodžio 17-osios g., Ukmergėje, nuo 22 h iki 6 h.

8. Dėl UAB „Ukmergės šiluma“ direktoriaus prašymo atlikti horizontalųjį ženklinimą Nr. 1.4. (geltona ištisinė linija) prie pastato Miškų g. 45, Ukmergėje.
9. Dėl Darbininkų ir Pakalnės g., Ukmergėje, rekonstravimo bei Pušelės g., Antakalnio I k., su įvažiavimu į SB „Pušelė“ kapitalinio remonto projektų pristatymo po eismo saugumo audito pastabų.

10. Dėl pėsčiųjų perėjos prie Ukmergės Pašilės progimnazijos apšvietimo galimybių. 
11.  Kiti klausimai.

1. SVARSTYTA. Kolektyvinis Draugystės g., Antakalnio k., Pabaisko sen., gyventojų prašymas įrengti greičio mažinimo kalnelius.

NUTARTA: Kreiptis į Kelių direkciją su prašymu Draugystės g., Antakalnio k., Pabaisko sen., įrengti 3 dalinius trapecinės formos greičio mažinimo klanelius.

2. SVARSTYTA. Prašymas įrengti draudžiamuosius kelio ženklus Nr. 332 „Sustoti draudžiama“ Gedimino g., Ukmergėje, už „Fokus Pica“ picerijos.

NUTARTA: Pritarti draudžiamųjų kelio ženklų Nr. 332 „Sustoti draudžiama“ įrengimui Gedimino g., Ukmergėje, už „Fokus Pica“ picerijos.

3. SVARSTYTA. Ukmergės rajono medžiotojų klubo „Miškininkas“ pirmininko prašymas inicijuoti tvoros nuo laukinių gyvūnų įrengimą kelyje Kaunas–Zarasai–Daugpilis.

NUTARTA: Kreiptis į Kelių direkciją su prašymu įrengti apsauginę tvorą nuo laukinių gyvūnų kelyje Kaunas–Zarasai–Daugpilis, nuo Bernotiškių k. iki Kalibato vs., Deltuvos sen., Ukmergės r. 

4. SVARSTYTA. Prašymas įrengti neįgaliųjų transportui skirtą stovėjimo vietą prie daugiabučio namo.

NUTARTA: Pritarti neįgaliųjų transportui skirtos vienos stovėjimo vietos įrengimui prie daugiabučio namo XXX, Ukmergėje, pažymint ją kelio ženklu Nr. 528 „Stovėjimo vieta“ su papildoma lentele Nr. 846 „Neįgalieji“.

5. SVARSTYTA. Kelio ženklų įrengimas Deltuvėlės k., Pabaisko sen., Ukmergės r. 

NUTARTA: Pritarti draudžiamųjų kelio ženklų Nr. 329 „Ribotas greitis“ 70 km/h įrengimui Vajų g., Deltuvėlės k., Pabaisko sen., Ukmergės r.

6. SVARSTYTA. Lyduokių seniūnijos seniūno prašymas perkelti kelio ženklus, žyminčius Lentvorų k. ribas.

NUTARTA: Kreiptis į Kelių direkciją su prašymu perkelti informacinius kelio ženklus, žyminčius Lentvorų kaimo ribas, kelyje Ukmergė–Siesartis–Skuoliai.

7. SVARSTYTA: Prašymas drausti automobilių statymą aikštelėje Gruodžio 17-osios g., Ukmergėje, nuo 22 h iki 6 h.

NUTARTA: 

1. Nepritarti prašymui drausti automobilių statymą aikštelėje Gruodžio 17-osios g., Ukmergėje, nuo 22 h iki 6 h.

2. Siūlyti Vilniaus apskrities vyriausiojo policijos komisariato Ukmergės rajono policijos komisariatui šiltuoju metų laiku skirti didesnį dėmesį leistino greičio kontrolei Gruodžio 17-osios g., Ukmergėje.

8. SVARSTYTA. UAB „Ukmergės šiluma“ direktoriaus prašymas atlikti horizontalųjį ženklinimą Nr. 1.4. (geltona ištisinė linija) prie pastato Miškų g. 45, Ukmergėje.

NUTARTA: Atidėti klausimo nagrinėjimą iki kito posėdžio.

9. SVARSTYTA. Darbininkų ir Pakalnės g., Ukmergėje, rekonstravimo bei Pušelės g., Antakalnio I k., su įvažiavimu į SB „Pušelė“ kapitalinio remonto projektų pristatymas po eismo saugumo audito pastabų.

NUTARTA: Siūlyti Urbanistikos ir infrastruktūros skyriui pateikti projektuotojams šias pastabas:

1. Susisiekimo komunikacijų paskirties statinio – Darbininkų g., Ukmergės mieste rekonstravimas: 

- Rekomenduojama kelio ženklą Nr. 528 „Stovėjimo vieta“ su papildoma lentele Nr. 846 „Neįgalieji“ įrengti taip, kad būtų aiškios stovėjimo vietos ribos, naudoti papildomą lentelę Nr. 809 „Galiojimo zona į dešinę“.

- Rekomenduojama Darbininkų gatvę ir Kurklių gatvę sankryžoje pažymėti pirmumo kelio ženklais.

2. Susisiekimo komunikacijų paskirties statinio Pakalnės gatvės su prieigomis, įrengiant paviršinių lietaus nuotekų tinklus, Ukmergės mieste rekonstravimo projektas:

- Rekomenduojama kelio ženklą Nr. 528 „Stovėjimo vieta“ su papildoma lentele Nr. 846 „Neįgalieji“ įrengti taip, kad būtų aiškios stovėjimo vietos ribos, naudoti papildomą lentelę Nr. 809 „Galiojimo zona į dešinę“.

- Rekomenduojama prie išvažiavimų iš automobilių stovėjimo aikštelės neįrenginėti kelio ženklų Nr. 203 „Duoti kelią“, nes jie pertekliniai. Vairuotojai, išvažiuodami iš aikštelės turi praleisti transporto priemones, judančias keliu.

- Rekomenduojama įrengti ne iškiliąją pėsčiųjų perėją (be greičio mažinimo kalnelio).

3. Susisiekimo komunikacijų paskirties statinio įvažiavimo link SB „Pušelė“ ir Antakalnio I k. Pušelės gatvės Nr. LY-68, esančios SB „Pušelė“ teritorijoje, kapitalinio remonto projektas:

- Rekomenduojama prie įvažiavimų į pagrindinę Pušelės g. iš šalutinių neįrenginėti kelio ženklų Nr. 203 „Duoti kelią“. Kadangi visos sankryžos bus nelygiareikšmės (kelias su asfalto danga bus pagrindinis žvyro dangos kelio atžvilgiu), vairuotojams neturi kilti abejonių nustatant pagrindinį kelią.

10. SVARSTYTA. Pėsčiųjų perėjos prie Ukmergės Pašilės progimnazijos apšvietimo galimybės. 

NUTARTA: Pritarti pėsčiųjų perėjos prie Ukmergės Pašilės progimnazijos kryptiniam apšvietimui ir siūlyti įtraukti minėtos perėjos apšvietimo įrengimą į Urbanistikos ir infrastruktūros skyriaus darbo planą.

11. SVARSTYTA. Kiti klausimai.

NUTARTA: 

1. Pritarti kelio ženklų Nr. 332 „Sustoti draudžiama“ įrengimui prie pastato Kauno g, 18A, Ukmergėje. 

2. Nepritarti autobusų stotelės įrengimui prie UAB „Narbutas International“ teritorijos. 

3. Rekomenduoti Aidui Dutkui išnagrinėti šviesoforo, esančio Vilniaus–Linų g. sankryžoje, Ukmergėje, veikimo ciklus.

Posėdžio pirmininkas                                                                                        Darius Varnas
Posėdžio sekretorė                                                                                             Aida Kravcova

